"Setswana Puotlaleletso ya Ntlha (FAL)/P2 14 DBE/2022 SC/NSC 4.1.2 Modiragatsimogolo mo teramakhutshweng e ke mang? Tshegetsa ka lebaka. (2) 4.1.3 Ke eng se se neng se dira gore rraagwe Kgomotso a se ke a mo amogela fa a boela kwa gae? (2) 4.1.4 Go ya ka Phofu, ke ka ntlha ya eng Kgomotso a ne a sa batle go boela kwa gaabo? (2) 4.1.5 Fa o ne o le mmaagwe Kgomotso o ne o tla dira eng fa rre a koba ngwana wa lona mo lapeng? (2) 4.1.6 Tlhalosa ka dintlha DI LE PEDI gore mokgwa o rraagwe Kgomotso a mo kobileng ka ona o mo senola e le motho yo o ntseng jang? (4) 4.1.7 Tharabololo ya kgotlhang magareng ga Phofu le Kgomotso e nnile efe? (2) 4.1.8 Naya maitshetlego a a dirisitsweng go tswa mo teramakhutsweng e? Tshegetsa ka lebaka. (2) LE 4.2 NOPOLO H (Kwa ga Phofu phirimane – Phofu o iketlile le Selebaleng.) SELEBALENG: (O a tshegatshega.): Jaanong o a re o tsile go dira jang abuti Phofu? PHOFU: O raya ka ... SELEBALENG: Ga ke a utlwa o re o ne o rata go ka nnyala pele ke tsena 5 mo botsetsing? PHOFU: Seo ga se bothata tlhe selonyana se sentle. Kana o lebetse gore madi a bula dikgoro tsotlhe? SELEBALENG: Mme kana o tshwanetse go tlhala Kgomotso pele ... PHOFU: (O a tshegatshega.): Ke go reile ka re seo ga se kitla se 10 ntsaya le fa e le sebaka sa kgwedi. Nna ke a itse gore ke tla dira jang. SELEBALENG: A jaanong re sa ntse re ya go iketla kwa hoteleng le go ja teng gompieno? PHOFU: Sentle! Sentle! Tota e bile ga ke itse gore ke lefelo lefe le 15 nka go tseelang kwa teng go go itumedisa ... SELEBALENG: (O a gakgamala.): Ao! Ke bonang bathong? PHOFU: (O a tsiboga.): Ke eng? SELEBALENG: Lebelela ka fensetere gore go tsena mang kwa hekeng. PHOFU: Hm ...! ka re metlholo ga e fele ruri. 20 SELEBALENG: E le gore o busitswe ke eng kwa a neng a ile teng? PHOFU: O ka ba wa botsa gape ... (O konyakonya mo lebating.) PHOFU: Fa o le montle o ka tsena! SELEBALENG: (O swa ka ditshego.) 25 (Lebati le a bulega le bo le tswalega.) SELEBALENG: (O ntse a tshega.): A o raya fa a sa bopega a se ka a itshwenya? Kwalololo e ileditswe Phetla"